Küll on selle tasu maksmisega seotud üks tähelepanuväärne asjaolu. Kui hüvitise saaja juhtub siiski tööd tegema ja tasu saama, siis väheneb kohe ka hüvitis. Kui päris täpne olla, siis on asi nii, et kui tasu jääb alla 2480 krooni kuus, siis hüvitis ei muutu. Kui aga tasu on suurem, siis vähendab riik kohe makstavat hüvitist. On selline reegel mõistlik ja mida üldse mõtles inimene, kes sellise reegli sõnastas?